Un profesor din Suceava a fost condamnat la doi ani de închisoare pentru că a întreținut relații sexuale cu o elevă de 15 ani
Un profesor de educație fizică din judeţul Suceava a fost condamnat definitiv la 2 ani de închisoare cu executare, pentru că a întreținut relații intime cu o elevă de 15 ani.
Relaţia interzisă a durat timp de doi ani, începând cu 2018, când minora era în ultimul an de gimnaziu. Fata îl vizita frecvent acasă pe dascălul de 41 de ani.
Bărbatul a fost găsit vinovat de act sexual cu un minor şi, după anunţarea sentinţei, a fost dus sub escortă în Penitenciarul Botoșani pentru a-și ispăși pedeapsa.
Începand însă cu iulie 2023, noua lege prevede ca orice act sexual comis de un major cu un minor care nu a împlinit 16 ani se consideră viol și se pedepsește cu închisoare de la 7 la 12 ani, dacă diferența de vârstă este mai mare de 5 ani.